CELEX: 62015TN0526
Language: fi
Date: 2015-09-07 00:00:00
Title: Asia T-526/15: Kanne 7.9.2015 – HK Intertrade v. neuvosto

9.11.2015   
            
            
               FI
            
            
               Euroopan unionin virallinen lehti
            
            
               C 371/36
            
         Kanne 7.9.2015 – HK Intertrade v. neuvosto
   (Asia T-526/15)
   (2015/C 371/37)
   Oikeudenkäyntikieli: englanti
   
      Asianosaiset
   
   
      Kantaja: HK Intertrade Co. Ltd (Wanchai, Hongkong) (edustajat: asianajajat J. Grayston, P. Gjørtler, G. Pandey ja D. Rovetta)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 25.6.2015 annetun neuvoston päätöksen (YUTP) 2015/1008 (EUVL 2015 L 161, s. 19) ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 25.6.2015 annetun neuvoston täytäntöönpanoasetuksen (EU) 2015/1001 (EUVL 2015 L 161, s. 1) siltä osin kuin niissä mainitaan kantaja niiden henkilöiden ja yhteisöjen luettelossa, joihin rajoittavia toimenpiteitä sovelletaan,
            
         
               —
            
            
               kumoamaan neuvoston päätöksen, joka sisältyy kantajan asianajajille 26.6.2015 osoitettuun kirjeeseen, joka koskee päätöksen 2010/413/YUTP liitteessä II ja asetuksen (EU) N:o 267/2012 liitteessä IX mainituista henkilöistä ja yhteisöistä laaditun luettelon tarkistamista siltä osin kuin tässä päätöksessä kieltäydytään poistamasta kantajan nimeä niiden henkilöiden ja yhteisöjen luettelosta, joihin rajoittavia toimenpiteitä sovelletaan,
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
            
               1)
            
            
               Ensimmäinen kanneperuste, joka perustuu puutteellisiin perusteluihin
               
                           —
                        
                        
                           Päätös, joka tehtiin 26.6.2015 (riidanalainen tarkistuspäätös) oli myös neuvoston päätöksen (YUTP) 2015/1008 ja neuvoston täytäntöönpanoasetuksen (EU) 2015/1001 (riidanalaiset päätökset) tiedoksiantokirje, mutta kirjeessä ei esitetä minkäänlaisia perusteluita riidanalaisten päätösten tekemiselle. Lisäksi neuvoston esittämät perustelut eivät täytä oikeuskäytännössä asetettuja vaatimuksia.
                        
                     
         
            
               2)
            
            
               Toinen kanneperuste, joka perustuu ilmeiseen arviointivirheeseen
               
                           —
                        
                        
                           Vaikka kantaja on NIOC:n omistuksessa, se on erillinen oikeushenkilö, joka on sijoittautunut Hongkongiin ja toimii Aasian erillisillä markkinoilla, joihin NIOC ei käytä määräysvaltaa, jota sen on väitetty kantajan toimintaan kohdistavan.
                        
                     
         
            
               3)
            
            
               Kolmas kanneperuste, joka perustuu puolustautumisoikeuksien rikkomiseen
               
                           —
                        
                        
                           Sallimalla sen, että yksi määrittelemätön jäsenvaltio käytännössä velvoittaa neuvoston tekemään päätöksen tarkastelematta merkityksellisiä asiakirjoja tai päätöstä tukevaa näyttöä, neuvosto on yksipuolisesti ottanut käyttöön uuden päätöksentekomenettelyn, jonka oikeusperustana ei ole SEUT 215 artikla tai mikään muu perustamissopimuksen määräys. Tällä menettelytavalla loukataan neuvostolle tutkintaa varten kuuluvan toimivallan ja päätöksen tekoa varten kuuluvan toimivallan välistä tasapainoa ja kantajan oikeutta oikeussuojaan.
                        
                     
         
            
               4)
            
            
               Neljäs kanneperuste, joka perustuu perusoikeuksiin kuuluvan omistusoikeuden loukkaamiseen
               
                           —
                        
                        
                           Neuvosto ei ole perustellut merkittävällä tavalla kantajalle asetettuja rajoituksia. Kantajan, joka on Hongkongiin sijoittautunut yhtiö, joka toimii Aasian markkinoilla, merkitseminen luetteloon ei millään tavoin voi myötävaikuttaa kansainvälisen rauhan ja turvallisuuden ylläpitoon eikä neuvosto voi esittää päinvastaista näyttöä.